ഉപവാസ സമരം നടത്തി പൂച്ചാക്കല്: കേരള പ്രദേശ് ഗാന്ധിദര്ശന് സമിതി അരൂര് നിയോജക മണ്ഡലം കമ്മിറ്റിയുടെ നേതൃത്വത്തില് ക്വിറ്റ് ഇന്ത്യദിനത്തോടനുബന്ധിച്ചു ഉപവാസസമരം സംഘടിപ്പിച്ചു. പള്ളിപ്പുറം പഞ്ചായത്ത് ഓഫീസിലെ ഗാന്ധി പ്രതിമയ്ക്കു മുന്നില് നടന്ന ഉപവാസ സമരത്തില് നിയോജക മണ്ഡലം പ്രസിഡന്റ് വി. കെ. സുനില്കുമാര് അധ്യക്ഷത വഹിച്ചു. ജില്ലാ പ്രസിഡന്റ് അഡ്വ. എസ്. രാജേഷ് ഉദ്ഘാടനം നിര്വഹിച്ചു. ഡിസിസി അംഗം പി.ജി. മോഹനന് മുഖ്യപ്രഭാക്ഷണം നടത്തി. പി.ടി. രാധാകൃഷ്ണന്, മുരളി മഠത്തറ, കെ.എം. ലക്ഷ്മണന്, ഇടത്തില് രവി, ബെന്നി കണ്ണാതറ, അഷ്റഫ് കാരക്കാട്, അജി കേളമംഗലം, അപ്പുക്കുട്ടന് നായര്, പി.എന്. ബിജു, മുരളി, നൈസി ബെന്നി, ടോണി ടോമി, പ്രകാശന് കൃഷ്ണാലയം, ഉദയപ്പന്, സുരേഷ് വെള്ളിമുറ്റം തുടങ്ങിയവര് പ്രസംഗിച്ചു. ഗാന്ധി പ്രതിമയില് പുഷ്പഹാരം അര്പ്പിക്കുകയും പുഷ്പാര്ച്ചന നടത്തുകയും ചെയ്തു.